armvectores/hy_wikipedia_2023 huggingface dataset:
Խաչատուր Գուլանյան

Խաչատուր Գրիգորի Գուլանյան (սեպտեմբերի 1, 1901(1901-09-01), Արագվա, Ախալքալաքի շրջան, Սամցխե-Ջավախեթի մարզ, Վրաստան - 1975, Մոսկվա, ԽՍՀՄ), հայ խորհրդային տնտեսագետ, տնտեսագիտական գիտությունների դոկտոր (1949), պրոֆեսոր (1950), ԽՄԿԿ անդամ (1925)։
Ավարտել է ԵՊԻ ֆիզիկա-մաթեմատիկական ֆակուլտետը (1931)։ Աշխատել է (1931-1975) որպես մարքսիզմ-լենինիզմի, քաղաքատնտեսության ամբիոնների վարիչ Թբիլիսիի և Մոսկվայի երկաթուղային տրանսպորտի բուհերում։
Աշխատությունները նվիրված են սոցիալիզմի քաղաքատնտեսության, Հայաստանի «տնտեսագիտական և հեղափոխական դեմոկրատական մտքի պատմության», ինչպես նաև Անդրկովկասի տնտեսագիտական պատմության հարցերին։


== Երկեր ==
Հայաստանի տնտեսական վիճակը XIX դարի առաջին կեսում և Խաչատուր Աբովյանի տնտեսագիտական հայացքները։ Գուլանյան Խաչատուր Գրիգորի, Երևան, Հայպետհրատ, 1954։
Очерки истории армянской экономической мысли XIX века / Х. Г. Гуланян. Москва, Политиздат, 1955.
Производство и потребление при социализме: Представлена президиумом правления Общества по распространению политических и научных знаний РСФСР / Х. Г. Гуланян, Науч. ред. А. И. Петров. Москва, Знание, 1957.
Ուրվագծեր հայ տնտեսագիտական մտքի պատմության։ XVIII դարի վերջերից մինչև XIX դարի 90-ական թվականները, Երևան, 1959։
Մարքսիստական տնտեսագիտական մտքի տարածումը հայ իրականության մեջ (1890-1920 թվականներ), Երևան, 1961։
Марксистская мысль в Армении: В конце XIX-начале XX века / Х. Г. Гуланян. Ереван, Айастан, 1967.
Управление социалистической промышленностью в современных условиях / Х. Г. Гуланян. Москва, Экономика, 1970.


== Ծանոթագրություններ ==
Ագ-մեչիտ

Ագ-մեչիտ, գյուղ Արևմտյան Հայաստանում, Էրզրումի վիլայեթի Բասենի գավառակում։
XX դարի սկզբին ուներ մի քանի տասնյակ տուն բնակիչ։ Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Միջին մողես

Միջին մողես, (լատ.՝ Lacerta media), մողեսների ենթակարգի իսկական մողեսների ընտանիքի նույնանուն ցեղի մողես։


== Բնակություն ==
Հայաստանում հանդիպում է Շիրակի, Արագածոտնի, Կոտայքի, Գեղարքունիքի, Վայոց ձորի, Սյունիքի, Տավուշի և Լոռու մարզերում, Երևանի շրջակայքում։ Բնակվում է թփուտային ու նոսրանտառային բուսականությամբ քարքարոտ տարածքներում, երբեմն՝ այգիներում ու մշակահողերում, հանդիպում է նաև առուների ու լճերի ափամերձ վայրերում։


== Ընդհանուր բնութագիր ==
Մարմնի երկարությունը՝ 3-17 սմ է, պոչը՝ կրկնակի երկար, ինքնահատվող։ Գլուխը բարձր է՝ ծածկված խոշոր, համաչափ տեղադրված վահանիկներով։ Կոպերը շարժուն են, արտաքին ականջային անցքը՝ լավ արտահայտված։ Որովայնային մակերեսը ծածկված է 6 երկայնակի շարքեր ձևավորող խոշոր ու լայն վահանիկներով։ Երիտասարդ մողեսի մուգ շագանակագույն ընդհանուր գունավորում ունեցող մարմնի երկայնքով ձգվում են 5 նեղ, կանաչավուն զոլեր։ Տարիքի հետ մեջքի ողջ մակերեսի ընդհանուր գունավորումը ձեռք է բերում կանաչավուն (մուգ կանաչից կամ կանաչագորշավունից վառ կանաչ) երանգ։ Երկայնակի զոլերը պահպանվում են կամ լրիվ անհետանում, իսկ նրանց միջև հաճախ հայտնվում են մուգ բծեր։ Հասուն արուի որովայնային մակերեսը դեղնականաչավուն է, էգինը՝ դեղնավուն կամ սպիտակ։ Բազմացման շրջանում արուի գլխի կողմնային մակերեսը, կոկորդը, երբեմն նաև մարմնի կողմնային հատվածները դառնում են վառ երկնագույն, էգերի մոտ նույն հատվածում երևում են ավելի մանր, բաց երկնագույն խալեր։ Միջին մողեսները որոշ տարածքներում հանդիպում են համատեղ՝ մոտ ազգակից զոլավոր և ճարպիկ մողեսների հետ։ Ձմեռում է հոկտեմբերի վերջից մարտ։ Սնվում է հիմնականում անողնաշարավորներով, երբեմն՝ նաև մանր մողեսներով ու օձերով։


== Բազմացում ==
Բազմացումն սկսվում է մայիսից։ Ձվադրում է տարեկան 2 անգամ։ Խոշոր էգերը կարող են դնել մինչև 30 ձու (երկար.՝ մինչև 1,5 սմ)։ Ձագերը ծնվում են հուլիսի կեսից սեպտեմբերի սկիզբը։ Չնայած լայնորեն տարածված հակառակ կարծիքի՝ Միջին մողեսը թունավոր չէ։ Հաճախ խնամվում է անազատ պայմաններում։ Օգտակար է. ոչնչացնում է վնասատու միջատներին։


== Պատկերասրահ ==
Խարաբա (Խարբերդի գավառ)

Խարաբա, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Արածանիի ձախ կողմում` հարթվայրում։


== Բնակչություն ==
XX դարի սկզբին ուներ 15 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նելլի Անանյան

Նելլի Վախթանգի Անանյան (ապրիլի 3, 1938(1938-04-03), Երևան, Հայկական ԽՍՀ, ԽՍՀՄ - դեկտեմբերի 12, 2011(2011-12-12), Երևան, Հայաստան), հայ գրականագետ։ Բանասիրական գիտությունների դոկտոր (1994), պրոֆեսոր (1999)։
Վախթանգ Անանյանի դուստրը։


== Կենսագրություն ==
Նելլի Անանյանը ծնվել է 1938 թվականին, Երևանում՝ Վախթանգ Անանյանի ընտանիքում։ 1960 թվականին ավարտել է Երևանի պետական համալսարանը։ 1969 թվականից եղել է ՀԽՍՀ ԳԱ Մանուկ Աբեղյանի անվան գրականության ինստիտուտի առաջատար գիտաշխատող, խմբի ղեկավար։ 1999 թվականից դասավանդել է Երևանի թատրոնի և կինոյի պետական ինստիտուտում։


== Ստեղծագործություններ ==
Ուսումնասիրությունները վերաբերում են XIX դարի արևմտահայ արձակին, հայ նորագույն գրականության խնդիրներին, հրատարակության է պատրաստել Վախթանգ Անանյանի «Երկերի» (հատոր 1-4, 1984 թվական) ժողովածուն։ Հեղինակել է «XIX դարի 50-60-ական թվականների արևմտահայ ռոմանտիկական վիպագրությունը» («Գրական դեմքեր», ժողովածու, 1976 թ.), «Արևմտահայ վիպագրություն» (1992 թ.) աշխատությունները։ Կազմել է «Հայ քննադատական մտքի պատմության մատենագիտություն 1974-1920 թվականներին» գիրքը։


== Երկեր ==
Արևմտահայ վիպագրություն, 1992 թվական, տիտղթ. (Ն. Վ. Անանյան)։
Երկեր չորս հատորով, 1984 թվական, տիտղթ. (Վ. Անանյան, Կազմ. և առաջաբ.՝ Ն. Անանյան), (Անանյան Նելլի)։


== Ծանոթագրություններ ==
Սիրակուզա (գավառ)

Սիրակուզա (իտալերեն՝ Provincia di Siracusa), գավառ Իտալիայի Սիցիլիա ինքնավար մարզում։ Մայրաքաղաքը Սիրակուզան է, քաղաք, որը հիմնադրվել է 8-րդ դարում Կորինթոսից գաղթած հույների կողմից։ Ունի 2109 քառ. կմ տարածք և 403,985 բնակչություն (2016 թվականի տվյալներով)։ Սիցիլիայի բնակչության 8%-ը ապրում են Սիրակուզայում։


== Աշխարհագրություն և ժառանգություն ==

Սիրակուզա գավառը գտնվում է Իտալիայի հարավարևմտյան և Սիցիլիայի հարավարևելյան մասում։ Հյուսիսից և հյուսիս-արևմուտքից սահմանակից է Կատանիա գավառին, իսկ արևմուտքից՝ Ռագուզա գավառին, արևելքից ու հարավից՝ Հոնիականին և Միջերկրական ծովերին։ Զբաղեցնում է 2109 քառ.կմ տարածություն։ 2002 թվականին Նոտոյի, Պալացոլո Ակրեյդեի պատմական կենտրոնները և վեց այլ քաղաքներ Նոտոյի հովտում ընդգրկվել են ՅՈՒՆԵՍԿՕ-ի Համաշխարհային ժառանգության ցանկում պատմական, ճարտարապետական, գեղարվեստական և հնագիտական հետաքրքրության համար։ 1693 թվականին երկրաշարժի պատճառով ավերվում է Սիցիլիան, և վերոհիշյալ քաղաքներում լայնամասշտաբ վերակառուցում է իրակացվում, ինչի արդյունքում այսօր այդ քաղաքները հարուստ են բարոկկո ճարտարապետության նմուշներով։ Սիրակուզայի մայրաքաղաքը կարևոր ճանապարհ է և երկաթուղային հանգույց։ Օրտիջա կղզու վրա է գտնվում Նեապոլիս պարկը, և այն կապված է ցամաքին երեք կամուրջներով։ Կղզու վրա է գտնվում Մանիաչե ամրոցը, որը կառուցվել է Շվաբյան դարաշրջանում, և Դորիական Աթենա տաճարը, որը վերանորոգվել է նորմաների կողմից։
Հիբլեյան լեռները գերիշխող լեռնաշղթան են գավառում, որոնք ձգվում են դեպի ափամերձ հատված։ Այստեղ սպիտակ ավազոտ լողափեր են, ժայռեր, ծոցեր և կղզյակներ։ Հարավային ափը բաղկացած է բազմաթիվ պահպանվող տարածքներից։ Գավառում է գտնվում Սիցիլիայի ամենամեծ լիճը` Լագո դի Լենտինին, որը Եվրոպայի ամենամեծ արհեստական լիճն է։ Նրանում բնակվում են շուրջ 150 տարբեր տեսակներ։


=== Քաղաքներ ===
Կա 21 կոմունա (կամ մունիցիպալիտետ) Սիրակուզա գավառում։ 2005 թվականի տվյալներով ամենաբնակեցվածները եղել են`


== Պատկերասրահ ==

		
		


== Ծանոթագրություններ ==


== Արտաքին հղումներ ==
Սիրակուզա գավառի պաշտոնական կայք
Pictures, history, tourism, gastronomy, books, local products, local surnames, transportation in the province of Syracuse
108


== Դեպքեր ==


== Ծնունդներ ==


== Մահեր ==
108 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 108 թվականն է, 
II դարի 8-րդ տարին։
Տափաստան (այլ կիրառռումներ)

Տափաստան բառը կարող է վերաբերել հետևյալին.

Տափաստան, խոտաբույսերով ծածկված հարթավայր, բնական գոտիներ, որոնց լանդշաֆտներում գերակշռում են տափաստանները։
Տափաստան, Անտոն Չեխովի պատմվածքներից։
Պենու (գյուղ, Հյաադեմեեստե շրջան)

Պենու (էստ․՝ Penu), գյուղ Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուզմինկա (գյուղ, Կստովսկի շրջան)

Անվան այլ կիրառումների համար տե՛ս՝ ԿուզմինկաԿուզմինկա (ռուս.՝ Кузьминка), գյուղ Ռուսաստանի Նիժնի Նովգորոդի մարզի Կստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուխիլե

Մուխիլե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սույա (Գակուգսայի վտակ)

Սույա (ռուս.՝ Суя), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Գակուգսա գետի աջ ափին՝ 13 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժսկի լիճ, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017185
Հիդրոլոգիական ուսումնասիրությունների կոդը - 102001718
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անթեղ (ֆիլմ)

«Անթեղ» (թուրքերեն՝ Kor), թուրք ռեժիսոր Զեքի Դեմիրքուբուզի 11-րդ ֆիլմը, որը ցուցադրվել է Գոլդեն Թյուլիփ միջազգային մրցույթում, 2016 թվականին՝ Տորոնտոյի միջազգային կինոփառատոնի Ժամանակակից համաշխարհային կինոյի բաժնում, 2017 թվականին՝ Ոսկե ծիրան կինոփառատոնում։
Ֆիլմի նկարահանումները սկսվել են 2015 թվականի փետրվարին Ստամբուլի տարբեր թաղամասերում, մասնավորապես Էյուփում և Գյուզելտեպում։


== Սյուժե ==
Երբ Ռումինիայում ձերբակալում են Էմինեի ամուսնուն՝ Ջեմալին, նա վիրահատության կարիք ունեցող իրենց երեխայի հետ միայնակ է մնում։ Էմինեն որպես ասեղնագործուհի աշխատանքի է անցնում կարի արհեստանոցում, որտեղ հանդիպում է ամուսնու նախկին տնօրեն Զիյային։ Զիյան չի կարողանում անտարբեր մնալ՝ իմանալով, թե ինչ զրկանքների մեջ է այն կինը, որին ժամանակին համակրում էր։ Երբ Ջեմալն ամիսներ անց վերադառնում է, տեսնում է, որ կինն աշխատանքի է անցել կարի արհեստանոցում, իսկ երեխան առողջ է։ Նա պատահաբար տեսնում է հիվանդանոցի վճարման հաշիվը և տեղեկանում, որ Զիյան է վճարել վիրահատության համար, ինչը Էմինեն թաքցրել էր։


== Դերերում ==
Ասլըհան Գյուրբյուզ
Ջաներ Ջինդորուք
Թաներ Բիրսել
Իշթար Գյոքսևեն
Չաղլար Չորումլու
Դոլունայ Սոյսերթ


== Նկարահանող խումբ ==
Պրոդյուսեր (ներ)՝ Բաշաք Էմրե, Ահմեթ Բոյաջիօղլու
Ռեժիսոր՝ Զեքի Դեմիրքուբուզ
Սցենարի հեղինակ (ներ)՝ Զեքի Դեմիրքուբուզ
Օպերատոր՝ Սերջան Սերթ
Հնչյունային ձևավորող՝ Գյուրքան Օզքայա
Մոնտաժող՝ Զեքի Դեմիրքուբուզ


== Ծանոթագրություններ ==
Ֆրանկլին շրջան (Նյու Յորք)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 4.395 կմ² է, բնակչությունը՝ 51.599 մարդ (2010 թ. տվյալներով)։ Շրջկենտրոնն է Մալոուն բնակավայրը։ Կազմավորվել է 1808 թ.։
Ֆարենցհաուզեն

Ֆարենցհաուզեն, (գերմ.՝ Fahrenzhausen) Համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆրայզինգի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 4624 մարդ։
Համայնքը զբաղեցնում է 37,64 կմ² տարածք։ Փոստային ինդեքսը՝ 85777։ Համայնքը բնակչության լեզուն համարվում է գերմաներենը։


== Գրականություն ==
Alois Angerpointner։ 500 Jahre St.-Georgs-Kirche in Weng. In։ Amperland, 1968, S. 27-29, 64-65.


== Արտաքին հղումներ ==
Ֆարենցհաուզենի պաշտոնական կայքը
Բուտ Կալա

Բուտ Կալա, գետակ Թուրքիայում, Ճորոխի ավազանում, նրա աջակողմյան վտակ Օլթիի աջ օժանդակը։


== Ծանոթագրություններ ==
Կորոբկին (Կրասնոդարի երկրամաս)

Կորոբկին (ռուս.՝ Коробкин), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 172 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոռնելիոս Սկիպիոն Էմիլիանոս Աֆրիկացի Կրտսեր

Կոռնելիոս Սկիպիոն Էմիլիանոս Աֆրիկացի կրտսեր (լատ.՝ Publius Cornelius Scipio Aemilianus Africanus Junior) (մ. թ. ա. մոտ 185 - մ․ թ․ ա․ 129), հռոմեական զորավար և քաղաքական գործիչ։
Աչքի է ընկել Պիդնայի ճակատամարտում (մ. թ. ա. 168)։ Սենատի հրամանով մ. թ. ա. 146 թվականին ավերել է Կարթագենը։ Պայքարել է Հռոմի ռազմական հզորության պահպանման և հռոմեական բանակի ամրապնդման համար։ Թեև Գրակքոսների ազգականն էր, թշնամաբար էր տրամադրված նրանց հողային քաղաքականության նկատմամբ։


== Ծանոթագրություններ ==


== Գրականություն ==
Michael Zahrnt։ Publius Cornelius Scipio Aemilianus – der intrigante Enkel. In։ Karl-Joachim Hölkeskamp, Elke Stein-Hölkeskamp (Hrsg.)։ Von Romulus zu Augustus. Große Gestalten der römischen Republik. Beck, München 2000, ISBN 3-406-46697-4, S. 159–171.
Robert Hanulak։ Der Scipionenkreis – Untersuchungen zum Freundeskreis des Scipio Aemilianus. GRIN Verlag, München 2007, ISBN 978-3-638-77679-0.
Օղակավոր որդեր

Օղակավոր որդեր (լատ.՝ Annelida, առաջացել է լատ.՝ annelus բառից, որը նշանակում է «օղակ»), անողնաշարավոր կենդանիների տիպ։ Տիպիկ ներկայացուցիչը Անձրևորդն է։
Հանդիպում են քաղցրահամ ջրերում, ծովերում, ինչպես նաև հողում։ Օղակավոր որդերն ունեն ավելի բարձր կազմավորում, որը պայմանավորված է նրանց ակտիվ կենսակերպով։ Նրանց մարմինը կազմված է միմյանց նման օղակաձև հատվածներից, որտեղից էլ ստանցել էն օղակավոր որդեր անվանումը։ Մարմնի արտաքին հատվածավորությունը համապատասխանում է ներքին հատվածավորությանը։ Օղակավոր որդերն ունեն արյունատար համակարգ և ավելի կատարյալ նյարդային, զգայական, մարսողական և արտաթորության համակարգերը։ Այս տիպի մեջ մտնում է 9 հազար տեսակ, որոնք միավորվում են 6 դասի մեջ՝ առաջնաօղակավոր որդեր(Archiannelida), բազմախոզանավորներ(Polychaeta), սակավախոզաններ(Oligochaeta), տզրուկներ (Hirudinea), էխիուրիդներ(Echiurida) և սիպունկուլիդներ(Sipunculida)։


== Գրականություն ==
Տ․Վ․ Թանգամյան, Ս․Հ Սիսակյան «Կենսաբանություն 7», 208 էջ
Լյուշնևատոե

Լյուշնևատոե (ուկրաիներեն՝ Люшнювате), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Լյուշնևատոե գյուղում բնակվում էր 644 մարդ։ Բնակավայրը զբաղեցնում է 2774 կմ² տարածք։ Բնակչության խտությունը կազմում էր 232,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիրալիր կատվիկ (Թոմ և Ջերի)

«Kitty Failed» (հայերեն՝ Սիրալիր կատվիկ), «Թոմ և Ջերի» անիմացիոն մուլտֆիլմի 34-րդ սերիան։ Համարվում է առանձին կարճամետրաժ մուլտֆիլմ։
Էպիզոդը թողարկվել է 1948 թվականին` Ամերիկայի Միացյալ Նահանգներում` «Metro-Goldwyn-Mayer» ընկերության կողմից։


== Սյուժե ==
Կարճամետրաժ մուլտֆիլմը սկսվում է նրանով, որ փոքրիկ տնային թռչունը իր վանդակից ականատես է լինում թե ինչպես է Թոմ կատուն ցանկանում ամեն կերպ բռնել փոքրիկ Ջերի մկանը։ Այդ ընթացքում Թոմը կոտրում է տան գույքը, կեղտոտում իրերը և մեծ վնասներ հասցնում։ Ի վերջո Թոմը բռնում է մկանը, որը քողարկվել էր բաժակի մեջ։
Ջերիի սիրտը սկսում է ուժեղ բաբախել։ Այն պահին երբ Թոմը ուզում էր փայտով հարվածել Ջերիին, փոքրիկ թռչնակը իր վանդակի հենարանը անջատում է վանդակից և այն բաց թողում Թոմի գլխին։
Թոմի գլուխը ցնցվում է, իսկ Ջերին փոխչելով մտնում է իր բույնը։ Թոմը թողնում է Ջերիին և ընկնում փոքրիկ թռչնակի հետևից։ Արագության տակ Թոմը չի նկատում դիմացի պատը և հարվածում պատին։
Պատին ամրացված ծաղիկները թափվում են Թոմի գլխին։ Թոմը սթափվում է և արագ բռնում դույլի մեջ թաքնված թռչնին։ Ջերիի օրինակով դեղին թռչնակի սիրտը ևս սկսում է արագ բաբախել։ Ջերին տեսնելով սա շտապում է օգնել թռչնակին, քանի որ վերջինս փրկել էր նրան։ Ջերին և թռչնակը փախչում են։
Նրանք մտնում են Ջերիի բնի մեջ։ Հենց Ջերիի բնի մեջ երկու կենդանիները ծանոթանում են միմյանց հետ, ընկերանում։ Այնուհետև հաջողություն մաղթում միմյանց և թռչունը հեռանում է իր բույնը։
Այդ ժամանակ հայտնվում է Թոմը և կուլ տալիս թռչնակին։ Ջերին կոտրելով Թոմի ատամները, փախցնում է իր նոր ընկերոջը վանդալ կատվի երախից։
Թոմը բարկանում է և հերթական անգամ շարունակվում է Թոմի, Ջերիի և թռչնակի փախուստը։ Ջերին և թռչնակը քողարկվում են վարագույրի հետևում։ Նրանք այդ ընթացքում կերպարանափոխվում են և ընդունում հնդկացու կերպար։ Թոմը չի էլ նկատում որ հագուստների հետևում թաքնված կենդանիները թռչնակը և Ջերին են և բարի ճանապարհ մաղթում նրանց։
Նրանց հեռանալուց որոշ ժամանակ անց Թոմը նկատում է այդ ամենի մասին և վազում նրանց հետևից։ Փոքրիկ կենդանիները փոխչում են։ Ջերին մտնում է սպիտակ արջի մորթուց կարված գորգի տակ։
Նրա հետևից է գնում նաւ Թոմը և Ջերիի միջնորդությամբ Թոմի գլուխը մնում է արջի ատամների տակ։ Հետո Թոմին է մոտենում հրացանով զինված թռչնակը և սպառնում կրակել։
Ջերին նույն ժամանակ մի լապտեր է գցում հատակին և Թոմին թվում է թե նրան կրակեցին։ Ջերին և Թռչնակը երջանիկ պարում են, սակայն հետո տեսնում որ Թոմը նորից հայտնվել է։ Ի վերջո նրանք հիմարեցնում են Թոմին և փախչել։ Բարկացած Թոմը Ջերիին բռնում է և կապում գնացքի գծերի վրա։
Հետո նա նստում է խաղալիք երկաթյա գնացքի վրա և ուղևորվում դեպի Ջերին։ Թռչնակը սարսափահար ծանր գունդը նետում է Ջերիի կողքին և հատակը վերածվում է փոսի։
Թոմը գնացքի գլուխն անցած անցնում է հատակի մեջ։ Լավ ընկերները՝ ընկերասեր թռչնակը և երախտապարտ մուկը դառնում են մտերիմ ընկերներ և ճաճորվում թռչնի տան ճոճանակի վրա։


== Ծանոթագրություններ ==
Ժակ Անրի Բեռնարդեն դը Սեն Պիեռ

Ժակ Անրի Բեռնարդեն դը Սեն Պիեռ (ֆր.՝ Jacques-Henri Bernardin de Saint-Pierre, հունվարի 19, 1737(1737-01-19)[…], Հավր - հունվարի 21, 1814(1814-01-21)[…], Éragny), ֆրանսիացի վիպասան, գրող և բուսաբան, որը առավել հայտնի է իր 1788 թվականին գրված «Պոլ և Վիրժինի» վեպով, որը հիմա որոշ դեպքերում անտեսված և մոռացված է, սակայն 19–րդ դարում բավականին տարածված ստեղծագործություն էր։


== Կենսագրություն ==
Տասներկու տարեկանում նա կարդում է «Ռոբինզոն Կրուզոն» և իր հորեղբոր հետ գնում է ճանապարհորդելու Վեստ Ինդիայում, իսկ այնտեղից վերադառնալուց հետո սովորել է Փարիզի համալսարանում։ Հետո նա անդամագրվել է ֆրանսիական բանակ և մասնակակցել է Անգլիայի և Պրուսիայի դեմ մղվող Յոթամյա պատերազմին։
1768 թվականին նա մեկնեց Մավրիկիոս և սկսեց հետազոտել այնտեղի բույսերը։ Երեք տարի անց՝ 1771 թվականին, նա ծանոթացավ Ժան Ժակ Ռուսոյի հետ, ով դարձավ նրա ընկերը և միաժամանակ ուսուցիչը, նրանք հետազոտում էին Փարիզում և Փարիզի շրակայքում աճող բույսերը։ 1803 թվականին Սեն Պիեռը դարձավ Ֆրանսիական ակադեմիայի անդամ և այնտեղ մնաց մինչև իր մահը՝ 1814 թվականը։
Սեն Պիեռը բուսակերության քարոզիչ էր և ինքն էլ բուսակեր էր, և չնայած այն փաստին, որ նվիրյալ քրիստոնյա էր, նրա վրա մեծ ազդեցություն են թողել լուսավորության շրջանի ֆրանսիացի այնպիսի մտածողներ, ինչպիսիք են Վոլտերը և իր ուսուցիչ Ժան Ժակ Ռուսոն։


== Աշխատանքներ ==
1773 — «Ճանապարհորդություն Իլ դը Ֆրանսում»
1784 — «Բնության էտյուդներ» (3 հատորով)
1787 — «Պոլ և Վիրժինի»
1788 — «Արկադիա»
1815 — «Բնության ներդաշնակությունները» (3 հատորով)


== Բեռնարդեն դը Սեն Պիեռը հայերեն ==
Հնդկաստանի տնակը (վիպակ)։ Բանասէր, 1851, №№ 1-6։


== Ծանոթագրություններ ==
Տրեզնուրագես

Տրեզնուրագես  (իտալերեն՝ Tresnuraghes), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1296 մարդ (2008 թվականի տվյալներով), բնակչության խտությունը կազմում է 41 մարդ/կմ²։ Զբաղեցնում է 32 կմ² մակերես տարածք։
Փոստային ինդեքսն է՝ 9079։ Հեռախոսային կոդը՝ 0785։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0785 314000
Էլեկտրոնային հասցե՝ protocollo@comune.tresnuraghes.or.it
Գլխավոր կայք՝ http://www.comune.tresnuraghes.or.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ստամոքսահյութ

Ստամոքսահյութ, ստամոքսի լորձաթաղանթի գեղձերից արտադրվող մարսողական հյութ։
Անգույն հեղուկ է, պարունակում է ֆերմենտներ, պրոտեազներ, որոնք իրականացնում են սպիտակուցների ճեղքման սկզբնական փուլերը, փոքր քանակությամբ լիպազներ, որոնք ազդում են հիմնականում էմուլգացված ճարպերի վրա, աղաթթու (մարդու ստամոքսում կազմում է 0,4-0,5%), լորձ և հանքային աղեր։ Աղաթթուն ստամոքսում գտնվում է ազատ և մասամբ սպիտակուցների հետ կապված վիճակում։ Այն ակտիվացնում է ֆերմենտները, հեշտացնում սպիտակուցների ճեղքումը՝ առաջացնելով դրանց բնազրկում և ուռչեցում, պայմանավորում է ստամոքսահյութի մանրէասպան հատկությունը, խթանում աղիքների հորմոնների արտադրությունը։ Ստամոքսահյութի ֆունկցիայի որոշ խանգարումների դեպքում ստամոքսում աղաթթվի պարունակությունը կարող է ավելանալ կամ նվազել մինչև լրիվ բացակայությունը (ախիլիա)։ Լորձի բաղադրության մեջ են մտնում մուկոպրոտեիդները, որոնք ստամոքսի լորձաթաղանթը պաշտպանում են մեխանիկական և քիմիական գրգռիչներից։
Ստամոքսահյութում պարունակում է նաև «ներքին գործոն» (Կասլի գործոն), որը նպաստում է վիտամին Ba 12-ի ներծծմանը։ Սարդու ստամոքսում օրական արտադրվում է մինչև 2 լ ստամոքսահյութ։ Ստամոքսահյութի քանակությունը, բաղադրությունը և հատկությունները փոխվում են սննդի բնույթից կախված, ինչպես նաև ստամոքսի, աղիքների, լյարդի հիվանդությունների դեպքում։ Կենդանիներից ստացված ստամոքսահյութը օգտագործում են մարսողության օրգանների որոշ հիվանդությունների բուժման նպատակով։
Հեռավորարևելյան դաշնային շրջան

Հեռավորարևելյան դաշնային շրջան (ռուս.՝ Дальневосточный федеральный округ), վարչական միավոր Ռուսաստանի հյուսիսարևմտյան մասում։ Կազմավորվել է ՌԴ նախագահի 2000 թվականի մայիսի 18-ի հրամանագրով։
Ներառում է 9 մարզ և մեկ դաշնային նշանակության քաղաք՝ Խաբարովսկ։


== Արտաքին հղումներ ==
Հեռավոր-արևելյան դաշնային շրջանի պաշտոնական կայքը
2Pacalypse Now

2Pacalypse Now, Թուփաք Շակուրի երաժշտական ալբոմը՝ թողարկված 1991 թվականի նոյեմբերի 12֊ին՝ Interscope Records լեյբլով Ամերիկայում և Գերմանիայում, և Jive Records֊ով Եվրոպայում։


== Ալբոմի մասին ==
Հիմնականում, այս ալբոմում Թուփաքը դիպչել է այնպիսի թեմայի, ինչպիսին են քաղաքականությունը և ոստիկանության կողմից պաշտոնական լիազորության չարաշահումը։ 1998 թվականին ալբոմը վերահրատարակվել է Amaru Entertainment լեյբլով՝ ստեղծված լինելով Թուփաքի մոր՝ Աֆենի Շակուրի կողմից, իր մահվանից հետո։
«I Don’t Give a Fuck» երգը ներգրավվեց «Radio Los Santos» ալիքի երգերի ցուցակի մեջ՝ Grand Theft Auto: San Andreas խաղում։ Ալբոմը գրավել է 64֊րդ հորիզոնականը Billboard 200 չարտում в чарте Billboard 200։


== Երգացանկ ==
Երգերի բառերն ու երաժշտությունը գրել է Թուփաքը։


== Արտաքին հղումներ ==
Ալբոմ 2Pacalypse Now Discogs֊ում


== Ծանոթագրություններ ==
(5694) Բերենիյ

(5694) Բերենիյ (անգլ.՝ Berenyi), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,605597 ա. մ., առավելագույնը մոտենում է 2,1631 ա. մ. հեռավորության վրա և հեռանում 3,0481 ա. մ.։ Արեգակի շուրջ մեկ ամբողջական պտույտ է կատարում 1536,24 երկրային օրվա ընթացքում, իր ուղեծրով շարժվելով միջինում 0,234338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5694) Բերենիյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9969) Բրայլ

(9969) Բրայլ (անգլ.՝ Braille), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1992 թվականի մայիսի 27-ին Էլեանորա Հելինի և Քենեթ Լոուրենսի կողմից Պալոմարում։
Միջին հեռավորությունը Արեգակից կազմում է 2,343076 ա. մ., առավելագույնը մոտենում է 1,3294 ա. մ. հեռավորության վրա և հեռանում 3,3567 ա. մ., իսկ Երկրի ուղեծրին Բրայլ աստերոիդը նվազագույնը մոտենում է 0,3191 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1310,02 երկրային օրվա ընթացքում, իր ուղեծրով շարժվելով միջինում 0,274805 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 28,99° անկյուն։
Ըստ Տոլենի սպեկտրալ դասակարգման պատկանում է V դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9969) Բրայլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանաչ ճառագայթ (վեպ)

«Կանաչ ճառագայթ» (ֆր.՝ Le Rayon vert), ֆրանսիացի գրող Ժյուլ Վեռնի արկածային վեպը, որը մտնում է «Անսովոր ճանապարհորդություններ» շարքի մեջ։ Գրված է 1882 թվականին։ Գրքում տեղ են գտել 1859 թվականի ամռանը Ժյուլ Վեռնի և նրա ընկեր Ինյարի դեպի Անգլիա և Շոտլանդիա կատարած ճանապարհորդությունից ստացած տպավորությունները։


== Հրատարակություն ==
Վեպը առաջին անգամ հրատարակվել է 1882 թվականի մայիսի 17-ից մինչև հունիսի 23-ը «Le Temps» թերթում։ Առաջին գրքային հրատարակությունը, որի մեջ մտել է նաև «Որսորդության տասը ժամը» պատմվածքը, լույս է տեսել 1882 թվականի հուլիսի 24–ին։ Այդ պատմվածքը և վեպը տեղ են գտել նաև պատկերազարդ հրատարակությունում (վեպի 44 նկարազարդումները արվել են Լեոն Բենետտի կողմից), լույս տեսած 1882 թվականի հոկտեմբերի 23–ին։ Նրանք, «Ռոբինզոնների դպրոցը» վեպի հետ միասին, կազմել են «Անսովոր ճանապարհորդություններ»–ի տասնյոթերորդ «երկակի» հատորը, որը հրատարակվել է 1882 թվականի նոյեմբերի 13–ին։


== Սյուժե ==
Երես առած երիտասարդ աղջիկը՝ որբուկ Հելինա Քեմփբելը, ապրում էր իր քեռիների՝ Մելվիլլ եղբայրների տանը։ Նրանք ցանկանում են ամուսնացնել նրան բարձրաշխարհիկ Արիստոբուլուս Ուրսիկլոսի՝ հանճարեղ գիտնականի հետ, որը դուր չի գալիս Հելինային։ Նա, ցանկանալով հետաձգել ամուսնությունը, ասում է, որ չի ամուսնանա մինչև չտեսնի կանաչ ճառագայթ։ Մելվիլները, Հելինան, նրանց սպասուհի Էլիզաբեթը և սպասավոր Պատրիջը որոնում են կանաչ ճառագայթը Հեբրիդյան կղզիներում՝ հայտնվելով շատ ծիծաղաշարժ և վախեցնող իրավիճակներում։


== Բովանդակություն ==
Գիրքը բաժանված է քսաներեք գլուխների։

Գլուխ առաջին. Եղբայր Սեմը և եղբայր Սիբը
Գլուխ երկրորդ. Հելինա Քեմփբելլ
Գլուխ երրորդ. Հոդված «Մորնինգ Պոստ»–ում
Գլուխ չորրորդ. Քլայդով վար
Գլուխ հինգերորդ. Շոգենավից շոգենավ
Գլուխ վեցերորդ. Կորրիվրեկան ջրապտույտը
Գլուխ յոթերորդ. Արիստոբուլուս Ուրսիկլոս
Գլուխ ութերորդ. Ամպ հորիզոնում
Գլուխ իններորդ. Էլիզաբեթի ակնարկները
Գլուխ տասներորդ. Կրոկետի մեկ պարտիա
Գլուխ տասնմեկերորդ. Օլիվեր Սինկլեր
Գլուխ տասներկուերորդ. Նոր նախագծեր
Գլուխ տասներեքերորդ. Ծովի հմայքը
Գլուխ տասնչորսերորդ. Կյանքը Իոնա կղզու վրա
Գլուխ տասնհինգերորդ. Մենաստանի ավերակները
Գլուխ տասնվեցերորդ. Հրացանի երկու կրակոց
Գլուխ տասնյոթերորոդ. «Կլորինդա»–ի տախտակամածին
Գլուխ տասնութերորդ. Ստաֆֆա
Գլուխ տասնիններորդ. Ֆինգալի անձավը
Գլուխ քսաներորդ. Տիկին Քեմփբելի որոնումները
Գլուխ քսանմեկերորդ. Փոթորիկ անձավում
Գլուխ քսաներկուերորդ. «Կանաչ ճառագայթ»
Գլուխ քսաներեքերորդ. Եզրափակում


== Հետաքիրքիր փաստեր ==
Վեպի պատվին անվանվել է հավայան սիգարի տեսակներից մեկը։
Վեպի հիմքում ընկած է Կանաչ Ճառագայթի մասին շոտլանդական առասպելը, որը երջանկություն է տալիս յուրաքանչյուրին, ով տեսել է այն։


== Նկարազարդումներ գրքից ==

		
		


== Աղբյուրներ ==
«Зелёный луч» в Лаборатории Фантастики
«Зелёный луч» на Bookmate.com


== Ծանոթագրություններ ==
Պրոֆեսորն ու խենթը

«Պրոֆեսորն ու խենթը» (անգլ.՝ The Professor and the Madman), ռեժիսոր Ֆարհադ Սաֆինիայի ամերիկա-իռլանդական դրամատիկական ֆիլմը, որ հիմնված է Սայմոն Վինչեսթերի «The Surgeon of Crowthorne» վեպի վրա։ Գլխավոր դերերը կատարել են Մել Գիբսոնը, Նատալի Դորմերը և Շոն Փենը։ ԱՄՆ-ում ֆիլմը թողարկվել է 2019 թվականի մայիսի 10-ին։


== Սյուժե ==
Ֆիլմը պատմում է պրոֆեսորի մասին, որը 1857 թվականին սկսել է կազմել Օքսֆորդի անգլերեն բառարան և գլխավորել է նրա խմբագրակազմը, ինչպես նաև սպանության համար դատապարտված բժշկի մասին, որը հոգեկան հիվանդ հանցագործների ապաստարանում գտնվելու ընթացքում այդ բառարանի համար կազմել է ավելի քան 10000 բառահոդված։


== Դերերում ==


== Նկարահանումներ ==
Ֆիլմի նկարահանումներն սկսվել են 2016 թվականի սեպտեմբերին Դուբլինում։ Ի սկզբանե Մել Գիբսոնը նախատեսում էր, որ ինքը լինի ռեժիսոր, սակայն հետո հրավիրել է Ֆարհադ Սաֆինիային, որը նկարահանել է ֆիլմը Փի Բի Շեմրան կեղծանունով։


== Քննադատությունները Ռուսաստանում ==
Ֆիլմը հիմնականում դրական գնահատականներ է ստացել ռուս քննադատների կողմից, որոնք ֆիլմն ավելի շուտ են դիտել, քան իրենց արտասահմանյան գործընկերների մեծ մասը։ Ալեքսեյ Լիտովչենկոն գրել է. «Ֆիլմի այն կեսը, որտեղ գործում է Մել Գիբսոնի հերոսը, նկատելիորեն աղոտ է և պակաս արտահայտիչ։ Գիբսոնը հիմնականում արտասանում է երկար պաթետիկ երկխոսություններ և մի քիչ արցունք քամում վերջում։ Սակայն Շոն Փենն իր կեսում ծավալվում է հզոր տաղանդի ամբողջ լայնությամբ՝ խաղալով բարի, բայց փչացած հոգով դժբախտ մարդու դեր»։


== Ծանոթագրություններ ==
Պետրովո (գյուղ, Կարդիմովսկի շրջան)

Անվան այլ կիրառումների համար տե՛ս՝ ՊետրովոՊետրովո (ռուս.՝ Петрово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարդիկ (Դիադինի գավառ)

Մարդիկ, գյուղ Արևմտյան Հայաստանում, Էրզրումի վիլայեթի Դիադինի գավառակում։


== Բնակչություն ==
1878 թվականին ուներ 11 տուն` 58 բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քերթիլ

Քերթիլ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ակիմովկա (գյուղ, Նիժնեգորսկի շրջան)

Անվան այլ կիրառումների համար տե՛ս՝ ԱկիմովկաԱկիմովկա (ուկրաիներեն՝ Якимівка, Ղրիմի թաթարերեն՝ Semekiş), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Սեմեկիշ, Ակիմովկա։
2001 թվականի տվյալներով Ակիմովկա գյուղում բնակվում էր 1 607 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերի Մաքլեոդ Բեթյուն

Մերի Ջեյն Մաքլեոդ Բեթյուն (անգլ.՝ Mary Jane McLeod Bethune; հուլիսի 10, 1875(1875-07-10), Արգենտինա - մայիսի 18, 1955(1955-05-18), Պեկին, Չինաստան), ամերիկացի ուսուցչուհի, հասարակական գործիչ, ԱՄՆ-ի աֆրոամերիկացիների իրավունքների համար շարժման պայքարի ակտիվիստուհի, մարդասեր և բարեգործ։


== Կենսագրություն ==
Մերի Մաքլեոդը ծնվել է 1875 թվականին՝ Հարավային Կարոլինայում։ Նա նախկին ստրուկներ Սեմ և Պետս Մակլեոդների ընտանիքում 17 երեխաներից 15-րդն էր։ Մանկուց Մերին օգնել է ծնողներին աշխատանքում։ 1895 թվականին ավարտել է քոլեջը։ Հետագայում Մաքլեոդը երազում էր միսիոներ դառնալ, սակայն ոչ մի եկեղեցի չցանկացավ հովանավորել նրան։ 1898 թվականին Մերին ամուսնացավ Ալբերտուս Լ. Բեթյունի հետ։ Նա աշխատել է հարավային փոքր դպրոցներում որպես ուսուցիչ։
1904 թվականին Բեթյունի հետ ամուսնությունը լուծարվեց, և նա որդու հետ տեղափոխվեց Ֆլորիդա։ Նա Ֆլորիդա նահանգի Դեյթոնա-Բիչ քաղաքում բացել է իր սեփական դպրոցը և ինստիտուտը նեգրերի աղջիկների համար։ 1929 թվականից դպրոցը միավորվել է տղամարդկանց քոլեջի հետ և դարձել սևամորթների համար համալսարան Բեթյուն-Քուքմենի համալսարան[en]: Բեթյունը  համալսարանի տնօրենն էր մինչև 1942 թվականը, իսկ հետո կրկին տնօրեն է եղել 1946-1947 թվականներին։ Նրա ղեկավարությամբ հաստատությունը ստացել է լիակատար հավատարմագրում և մարդկանց թիվը հասել է մինչև 1000-ի։
Բեթյունը աֆրոամերիկացիների իրավունքների համար շարժման ակտիվիստ էր և սեռերի իրավահավասարության կողմնակից։ 1935 թվականին նա ընտրվել է Սևամորթ կանանց ազգային խորհրդի[en] նախագահ և այդ պաշտոնը զբաղեցրել է մինչև 1949 թվականը։ Բեթյունի հասարակական աշխատանքը նկատելի է դարձել պետական մակարդակում։ 1936 թվականին նախագահ Ֆրանկլին Դելանո Ռուզվելտը նրան նեգրերի հարցերով խորհրդատու է ընտրել։ 1940 թվականից մինչ կյանքի վերջը նա «Գունավոր մարդկանց առաջընթացի ազգային ասոցիացիա»-ի (NAACP) փոխնախագահն էր։ Բեթյունը նաև հոդվածներ է գրել առաջատար «Չիկագո Դեֆենդեր» և «Փիթսբուրգ Քուրիեր» նեգրական թերթերի համար։
Բեթյունը մահացել է 1955 թվականին սրտամկանի ինֆարկտից։ 1974 թվականին նրա պատվին հուշարձան է կանգնեցվել Վաշինգտոնում։ 1985 թվականին նրա հիշատակին  ԱՄՆ-ում լույս է տեսել փոստային նամականիշ։


== Մրցանակներ ==
Բեթյունն իր գործունեության համար արժանացել է մի շարք մրցանակների, այդ թվում՝

Պատվո ազգային շքանշան(1949)
Ընդգրկումը Կանանց փառքի ազգային սրահում (1973)


== Ծանոթագրություններ ==
Աղջկաբերդ (լեռնագագաթ)

Անվան այլ կիրառումների համար տե՛ս՝ Աղջկաբերդ (այլ կիրառումներ)Աղջկաբերդ, լեռնագագաթ Հայաստանի Վայոց ձորի մարզում, Վայքի լեռնաշղթայում, Հորադիս գյուղից 2 կմ հարավ-արևմուտք։


== Ծանոթագրություններ ==
Տիտանի (Ⅳ) քլորիդ

Տիտանի (Ⅳ) քլորիդը (տիտանի տետրաքլորիդ, տետրաքլորտիտան)՝ օդում ծխացող, անգույն, շարժուն, թափանցիկ հեղուկ է։ Քիﬕական բանաձևն է՝ TiCl₄։ Տիտանի մանրադիսպերս տետրաքլորիդը ջրի գոլորշիների հետ առաջացնում է թանձր ծուխ և գրգռիչ ազդեցություն է թողնում մաշկի վրա, այդ պատճառով այն Առաջին համաշխարհային պատերազﬕ ժամանակ օգտագործվել է որպես ծխագոյացուցիչ և քիﬕական զենք։ Ջրում հիդրոլիզվում է։ Ունակ է ﬕացնել NH₃, արոմատիկ ﬕացություններ, եթերներ։
TiCl4 + 4NH3 = Ti(NH2)4 + 4HCl
500-600℃-ից բարձր օդի O₂-ով օքսիդանում է ﬕնչև TiO₂, ջրային գոլորշիների առկայության դեպքում առաջանում են նաև օքսիքլորիդներ՝ TiOCl₂, Ti₂O₃Cl₂։ Բուռն փոխազդում է ջրի հետ՝ TiO₂⋅nH₂O-ի առաջացումով, որպես ﬕջանկյալ արգասիքներ առաջանում են TiCl₄⋅5H₂O հիդրատը և Ti(OH)nCl₄₋n⋅xH₂O հիդրօքսոքլորիդները։ Լուծվում է էթանոլում և դիէթիլեթերում։ Ջրային գոլորշիների հետ 300-400℃-ում տալիս է TiO₂.
TiCl4 + 2H2O = TiO2 + 4HCl
TiCl₄-ում լուծվում է Cl₂-ը (20℃-ում 7,6 զանգվածային %), աննշան լուծվում է HCl-ը։ Ցանկացած հարաբերությամբ խառնվում է հեղուկ HCl-ի հետ։ Լուծվում է HCl թթվում՝ գազանման HCl-ի բացթողման դեպքում՝ հեքսաքլորտիտանական թթվի (H₂TiCl₆) վառ դեղին լուծույթի առաջացմամբ։
Նոսր H₂SO₄-ի հետ առաջացնում է TiOSO₄, խիտ H₂SO₄-ի հետ առաջացնում է TiCl₂SO₄։


== Ծանոթագրություններ ==
Մալի Մույնակ

Մալի Մույնակ (ռուս.՝ Малый Муйнак, բաշկիրերեն՝ Малай Муйнак), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 92 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Պիեռ դյու Պալե

Սեն Պիեռ դյու Պալե (ֆր.՝ Saint-Pierre-du-Palais), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մոնգիոն կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17386։


== Բնակչություն ==
Համայնքի բնակչությունը 2010 թվականին կազմում էր 364 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեն Պիեռ դյու Պալեի վիճակագրության ազգային ինստիտուտ (ֆր.)
Բիստրուշի

Բիստրուշի (ռուս.՝ Быструщий), գետ Ռուսաստանում, հոսում է Կոմի Հանրապետության տարածքով։ Գետաբերանը գտնվում է Պեչորա գետի աջ ափից 333 կմ հեռավորության վրա։ Գետի երկարությունը կազմում է 13 կմ։


== Ջրային գրանցամատյանի տվյալներ ==
Գետի տվյալները ըստ Ռուսաստանի Պետական ջրային գրանցամատյանի՝

Ջրային օբյեկտի, պետական ջրային գրանցման կոդը -03050300212103000081014
Հիդրոլոգիական ուսումնասիրությունների կոդը - 103008101
Ավազանի կոդը -  03.05.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
Ալեքսանդր Գերասիմով (վոլեյբոլիստ)

Անվան այլ կիրառումների համար տե՛ս՝ Ալեքսանդր Գերասիմով (այլ կիրառումներ)Ալեքսանդր Գերասիմով (հունվարի 22, 1975(1975-01-22), Օրսկ, Օրենբուրգի մարզ, ՌԽՖՍՀ, ԽՍՀՄ), ռուս վոլեյբոլիստ, անկյունային հարձակվող, սպորտի վարպետ, 1998–2003 թվականներին եղել է Ռուսաստանի ազգային հավաքականի խաղացող։


== Արտաքին հղումներ ==


== Ծանոթագրություններ ==
Մոնտելոնգո

Մոնտելոնգո (իտալերեն՝ Montelongo), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 490 մարդ, բնակչության խտությունը կազմում է 41 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 86040, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 838130
Էլեկտրոնային հասցե՝ segretario@comune.montelongo.cb.it
Գլխավոր կայք՝ http://www.comune.montelongo.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դանթե Պարինի

Դանթե Պարինի (իտալերեն՝ Dante Parini, նոյեմբերի 21, 1890(1890-11-21), Միլան, Իտալիայի թագավորություն - ապրիլի 11, 1969(1969-04-11), Միլան, Իտալիա), իտալացի քանդակագործ, նկարիչ։


== Կենսագրություն ==
Դանթե Պարինին ծնվել է Նեապոլում։ Սովորել է Բրերա ակադեմիայում՝ Էնրիկո Բուտտիի արվեստանոցում։ Մասնագիտացվել է համաշխարհային պատերազմների հերոսներին և հայտնի մարդկանց պատկերող բրոնզե քանդակների կերտման գործում։
Ստեղծագործական գործունեության ընթացքում մասնակցել է տարբեր միջազգային ցուցահանդեսների։
1924 թվականին արժանացել է Բրերա ակադեմիայի պատվավոր անդամի դիպլոմի։


== Հիշատակ ==
Բրուզիմպիանո քաղաքում կա Դանթե Պարինիին նվիրված փողոց
Բրերա ակադեմիայի պատվավոր անդամի դիպլոմ


== Ստեղծագործություններ ==
Նիգուարդայի զոհված զինվորների հիշատակի հուշարձան (Monumento ai Caduti di piazza Gran Paradiso), Միլան, 1924, Piazza Gran Paradiso
Biotti Natoli ընտանիքի գերեզմանաքար, 1925, Միլանի մոնումենտալ գերեզմանատուն
Տարկվինիայում զոհվածների հուշարձան (I Caduti di Niguarda)
Ինդունո Օլոնայում զոհվածների հուշարձան (Monumento ai caduti)
Բրուզիմպիանոյում զոհվածների հուշարձան (Monumento ai caduti), պղնձե հուշարձան քարե պատվանդանով
Բիանկա Մարիա Վիսկոնտիի մարմարե կիսանդրի, (Raccolte d'arte dell'Ospedale Maggiore), Միլան,  1941, 53 սմ x 37 սմ x 73 սմ, համադրող՝ Լուչիանո Կարամել
Pini-Defendini ընտանիքի գերեզմանաքար, Միլանի մոնումենտալ գերեզմանատուն, 1925-1940, 18 x 24


== Գրականություն ==
Carlo Ernesto Accetti, Biografia di Dante Parini, Milano, 1942
Arduino Anselmi, Milano storica: nelle sue vie, nei suoi monumenti, Hoepli (casa editrice), 1933
Giacomo C. Bascapè, La Raccolte d'arte dell'Ospedale Maggiore di Milano dal XV al XX secolo, Silvana, 1956
Alfonso Panzetta, Nuovo dizionario degli scultori italiani dell'Ottocento e del primo Novecento: da Antonio Canova ad Arturo Martini (Dante Parini), Volume 2, AdArte, 2003
Vincenzo Vicario, Gli scultori italiani dal Neoclassicismo al Liberty: L-Z (Dante Parini), Volume 2, Pomerio, 1994


== Ծանոթագրություններ ==
Up Down (Do This All Day)

«Up Down (Do This All Day)», ամերիկացի ռեփեր Թի Փեյնի երգը, որում իր մասնակցությունն ունի նաև ամերիկացի ռեփեր B.o.B-ը։ Այն որպես սինգլ թողարկվել է 2013 թվականի օգոստոսի 13-ին և ընդգրկվել է Թի Փեյնի «T-Pain Presents Happy Hour: The Greatest Hits» անվանումը կրող հավաքածու ալբոմում։ Երգի պրոդյուսերն է DJ Mustard-ը։


== Տեսահոլովակ ==
Երգի տեսահոլովակը, որի ռեժիսորն է G Visuals-ը, ներկայացվել է 2013 թվականի նոյեմբերի 13-ին Թի Փեյնի VEVO ալիքում։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի աուդիոն ՅուԹյուբ վիդեոհոսթինգում
Երգի տեքստը Archived 2016-05-10 at the Wayback Machine. MetroLyrics կայքում
Քուշչու

Քուշչու, գյուղական բնակավայր Ադրբեջանի հանրապետության Եվլախի շրջանի Խալդան համայնքում։ Քուշչուի բնակչությունը կազմում է ավելի քան 800 մարդ։


== Ծանոթագրություններ ==


== Արտաքին հղումներ ==
Ռանունգեն

Ռանունգեն  (գերմ.՝ Rannungen), կոմունա Գերմանիայի Բավարիա երկրամասում։
Ենթարկվում է Նիժնայա Ֆռանկոնիա վարչական շրջանին։ Գտնվում է Բադ Կիսինգենի շրջանի կազմում։ Բնակչությունը կազմում է 1180 մարդ (ըստ 2010 թվականի դեկտեմբերի 31-ի). Տարածքը կազմում է 17,34 կմ²։ Պաշտոնական կոդ՝ 09 6 72 143։


== Ծանոթագրություններ ==


== Արտաքին հղումներ ==
պաշտոնական կայք
Homepage bei Rhoen-Saale.net
Alte Ansichten von Rannungen, private Website
Homepage des Planvereins des Jahres 2000 mit alten Fotos vom Plantanz
Միրոլյուբովկա (այլ կիրառումներ)

Միրոլյուբովկա, կարող է վերաբերել՝

Միրոլյուբովկա - գյուղ, Ուկրաինայի Դոնեցկի մարզի Կրասնոարմեյսկիում
Միրոլյուբովկա - գյուղ, Ուկրաինայի Ժիտոմիրի մարզի Ժիտոմիրի շրջանում
Միրոլյուբովկա - գյուղ, Ուկրաինայի Ժիտոմիրի մարզի Պոպելնյանսկի շրջանում
Միրոլյուբովկա - գյուղ, Ուկրաինայի Խարկովի մարզի Բլիզնյուկովի շրջանում
Միրոլյուբովկա - գյուղ, Ուկրաինայի Խարկովի մարզի Բոգոդուխովի շրջանում
Միրոլյուբովկա - գյուղ, Ուկրաինայի Խարկովի մարզի Լոզովայայի շրջանում
Միրոլյուբովկա - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Միրոլյուբովկա - գյուղ, Ուկրաինայի Նիկոլաևի մարզի Բրատսկոեի շրջանում
Միրոլյուբովկա - գյուղ, Ուկրաինայի Նիկոլաևի մարզի Նովի Բուգի շրջանում
Միրոլյուբովկա - գյուղ, Ուկրաինայի Վիննիցայի մարզի Պեսչանկայի շրջանում
Պոբլասիոն դե Կամպոս

Պոբլասիոն դե Կամպոս (իսպ.՝ Población de Campos), մունիցիպալիտետ Իսպանիայում։ Գտնվում է Պալենսիա պրովինցիայի Կաստիլա և Լեոն ինքնավար մարզերի կազմում։ Մունցիպիլատետը մտնում է Տերրա դե Կամպոս շրջանում։Տարածքը կազմում է 23,26 կմ2, բնակչությունը՝ 144 մարդ (2010 թվականի տվյալներով)։ Պրովինցիայի վարչական կենտրոնից գտնվում է 36 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Աստերոիդների ցանկ (236301-236400)

Աստերոիդների ցանկ (236201-236300)  • Աստերոիդների ցանկ  • Աստերոիդների ցանկ (236401-236500)
 Աստերոիդների ցանկ (236201-236300)  • Աստերոիդների ցանկ  • Աստերոիդների ցանկ (236401-236500)
(7332) Պոնրեպո

(7332) Պոնրեպո (անգլ.՝ Ponrepo), աստերոիդ աստերոիդների հիմնական գոտում։ Հայտնաբերվել է 1986 թվականի դեկտեմբերի 4-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,218857 ա. մ., առավելագույնը մոտենում է 2,0687 ա. մ. հեռավորության վրա և հեռանում 2,3691 ա. մ.։ Արեգակի շուրջ մեկ ամբողջական պտույտ է կատարում 1207,24 երկրային օրվա ընթացքում, իր ուղեծրով շարժվելով միջինում 0,298202 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7332) Պոնրեպո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովի Կավկազ

Նովիյ Կավկազ (ուկրաիներեն՝ Новий Кавказ), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Նովիյ Կավկազ գյուղում բնակվում էր 110 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զիմոնինո

Զիմոնինո (ռուս.՝ Зимонино), գյուղ Ռուսաստանի, Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 304 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեդկովցի (գյուղ, Նովոսելիցայի շրջան)

Ռեդկովցի (ուկրաիներեն՝ Рідківці), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Ռեդկովցի գյուղում բնակվում էր 4 177 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քենյու Հորիուչի

Քենյու Հորիուչի (ճապոներեն՝ 堀内賢雄, հուլիսի 30, 1957(1957-07-30), Գոտեմբա, Սիձուոկա (պրեֆեկտուրա), Ճապոնիա և Սիձուոկա (պրեֆեկտուրա), Ճապոնիա), ճապոնացի սեյյու (հնչյունավորող դերասան)։
2002 թվականին հիմնադրել է ֆիլմերի կրկնօրինակման իր սեփական գրասենյակը՝ Kenyu Office-ը։ Լայն ճանաչում ու համբավ է ձեռք բերել հատկապես մեծ ժողովրդականություն վայելող մի շարք կինոնկարներում հանրաճանաչ կինոդերասաններ Չարլի Շինին, Բեն Սթիլերին, Բեն Աֆլեքին, Բրենդեն Ֆրեյզերին,  Բրեդ Փիթին (վերջինիս հետ հանդիպել է «Ճեպընթաց գնացք» ֆիլմի ճապոնական պրեմիերայի կազմակերպման ժամանակ) և ուրիշ շատերի ճապոներեն հնչյունավորելու շնորհիվ։
Քենյուն իր ուժերը փորձել է նաև երգարվեստում. Կումիկո Տակիձավայի և Տոշիհարու Սակուրաիի հետ Ai no San'nin-gumi (愛の3人組) երգի կատարմամբ հանդես է եկել Fushigi no Umi no Nadia անիմեի 34-րդ դրվագում։


== Դիրքը Animage ամսագրի Գրան պրի մրցանակաբաշխությունում ==
1991 թվական — 8-րդ տեղը «Լավագույն տղամարդ սեյյու» անվանակարգում։


== Ծանոթագրություններ ==


== Արտաքին հղումներ ==
Kenyu-Office - Voice actor & actress Production Office
Kenyu Horiuchi profile at Kenyu-Office
Ken’yū Horiuchi Behind The Voice Actors-ում (անգլերեն)
Ken’yū Horiuchi Anime News Network-ում (անգլերեն)
Ken’yū Horiuchi MyAnimeList-ում (անգլերեն)
Կառյա

Կառյա (էստ․՝ Karja), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 187 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անատոլիական լեզուներ

Անատոլիական լեզուներ, Փոքր Ասիայի մեռած հին լեզուները, որոնք այժմ հիմնականում դիտվում են իբրև հնդեվոպական լեզվաընտանիքին պատկանող լեզուներ։


== Լեզուներ ==
Ստորև գտնվող ցանկը ներկայացնում է անատոլիական լեզուները՝ համաձայն Ռոբերը Բիքեսի անատոլիական լեզուների դասակարգման (2010)։ Այս մոդելը այս լեզուներում ընդունում է միայն մեկ արտահայտված ենթախումբ՝ լուվիական լեզուները. լեզուների դասակարգումը և ենթաճյուղերի ստեղծումը դեռ շարունակվում է։ Երկրորդ տարբերակի համաձայն՝ խեթերենը և արևմտյան անատոլիերենը միացնում է լիդիերենին, պալայերենի և լուվիերենի ենթաճյուղերին։

խեթերեն
պալայերեն
լուվիական լեզուներ
սեպագիր լուվիերեն
հիերոգլիֆային լուվիերեն
լիկիերեն
միլիերեն
կարիաերեն
սիդետերեն
փիսիդերեն
լիդիերեն


== Ծագում ==
Համարվում է, որ անատոլիական ճյուղը հնդեվրոպական նախալեզվից ամենավաղ անջատված ճյուղն է, անջատումը տեղի է ունեցել ենթադրաբար մ.թ.ա. 4-րդ հազարամյակի կեսին՝ նախախեթերեն լեզվի տեսքով։ Կուրգանի վարկածի համաձայն՝ վաղ անատոլիերեն խոսողների Անատոլիա հասնելու վերաբերյալ գոյություն ունի երկու հնարավոր տարբերակ. հյուսիսից՝ Կովկասը հատելով և արևմուտքից՝ Բալկաններից։ Տարբերակներից վերջինը Մալլորին (1989) և Շտեյներն ավելի հավանական են համարում (1990)։
Քուենտին Ատկինսոնի և մյուսների վիճակագրական վերլուծության համաձայն՝ հնդեվրոպական լեզուն ծագել է Անատոլիայում. մեթոդի ճշգրտությունը սակայն կասկածի տակ է առնվում։


== Ծանոթագրություններ ==
Ահարոն եպիսկոպոս (4-րդ դար)

Ահարոն եպիսկոպոս (4-րդ դար - 4-րդ դար), հայ հոգևորական գործիչ, եպիսկոպոս։


== Կենսագրություն ==
Ահարոն եպիսկոպոսը ժամանակակիցն է Մեծ Հայքի արքա Խոսրով Դ-ի (385–388, 414–415): Փավստոս Բուզանդը Ահարոնի մասին գրում է, որ «նա երևելի, անվանի, քաջ ու առաքինի մարդ էր»։ Իր ողջ կյանքի ընթացքում առաջնորդել ու լուսավորել է իր հովվության տակ գտնվող ժողովրդին։


== Ծանոթագրություններ ==